شه‌فه‌ق نيوز/ مه‌سرور بارزانى سه‌رۆك حكومه‌ت هه‌رێم كوردستان، جه‌خت له‌وه‌ كرد و وت: ئه‌و هووكاره‌يله‌ ك له‌يوا كرد ريكخرياگ تيرۆريستى داعش له‌ عراق له‌نوو ده‌ربكه‌فێد، هيمان وجوود ديرێد.
وه‌گووره‌ى به‌ياننامه‌ى حكومه‌ت هه‌رێم، بارزانى له‌وه‌خت پيشوازيكردنى له‌ شانديگ باڵاى سه‌ربازى ئه‌مريكى وه‌ سه‌رۆكايه‌تى جه‌نراڵ بول لاكامرا سه‌ركرده‌ى هێزه‌يل هاوپه‌يمان ناوده‌وڵه‌تى له‌ عراق و سوريا، وت: ئه‌و هووكاره‌يله‌ ك له‌يوا كرد ريكخرياگ تيرۆريستى داعش له‌ عراق له‌نوو ده‌ربكه‌فێد، هيمان وجوود ديرێد.
به‌ياننامه‌گه‌ هه‌ميش وت: له‌و ديداره‌ باس له‌ بارودوخ ئه‌منى له‌ عراق و ناوچه‌گه‌ كرياگه‌و لاى خوه‌ييشه‌و جه‌نراڵ لاكامرا ئاماژه‌ وه‌ گرنگى هه‌ماهه‌نگى ناونى هيزه‌يل پێشمه‌رگه‌و هيزه‌يل عراقى كردگه‌ ئه‌را روێ وه‌ڕوێ بونه‌وه‌ى مه‌ترسيه‌يل داعش و وتگه‌: شانه‌يل ريكخرياگ داعش خه‌ريكن له‌نوو رزه‌يليان ريكه‌و ئه‌خه‌ن و ده‌س كردنه‌سه‌ ئه‌نجامداين په‌لاماره‌يليگ له‌ چه‌ن ناوچه‌يگ له‌ عراق.
